als_Latn dik_Latn sna_Latn
Lexime autoriale, debate, biseda e shkëmbime mendimesh, idesh, takime ndërkulturore mes autorëve etj., janë pjesë e një programi të ngjeshur të rrjetit Traduki, partner zyrtar i Panairit të Lajpcigut.
Në ceremoninë e hapjes së Panairit të Librit në Lajpcig e pranishme ishte edhe ministrja shqiptare e Kulturës, Mirela Kumbaro e cila zhvilloi disa takime me personalitete të ndryshme.
Me drejtorin e panairit, zotin Oliver Zille, sipas zyrës së shtypit të Ministrisë së Kulturës të Shqipërisë, është biseduar për bashkëpunime të reja dhe aktive në shërbim të përhapjes së letrave shqipe, fuqizimin e imazhit të Shqipërisë përtej kufijve dhe organizimin e aktiviteteve ndërkombëtare.
Drejtori, Zille u shpreh i gatshëm të bashkëpunojë me Ministrinë e Kulturës për zgjerimin e audiencave të librit jo vetëm si produkt por si vlerë dhe mjet edukimi për lexuesit e rinj.
Ndërsa, autorët shqiptarë, Besnik Mustafaj, Fatos Baxhaku dhe studiuesi arbëresh Matteo Mandala janë pjesë e familjes së madhe të shkrimtarëve nga Evropa në Panairin e Librit në Lajpcig, që po zhvillohet nga data 12-16 mars. Poeti dhe eseisti, Arian Leka i ftuar nga drejtuesit e Panairit, do të jetë pjesë e panelit të debatit me temë Autori-Letërsia-Ballkani.
Lexime autoriale, debate, biseda e shkëmbime mendimesh, idesh, takime ndërkulturore mes autorëve etj., janë pjesë e një programi të ngjeshur të rrjetit Traduki, partner zyrtar i Panairit të Lajpcigut.
Janë 42 autorë nga Shqipëria, Bosnja-Hercegovina, Bullgaria, Kroacia, Kosova, Lihtenshtejni, Mali i Zi, Maqedonia, Serbia, Sllovenia, Suedia, Zvicra, Rumania dhe Hungaria që prezantohen në programin e TRADUKI-t gjatë ditëve të Panairit të Librit.
KultPlus
als_Latn als_Latn als_Latn als_Latn als_Latn als_Latn als_Latn kea_Latn